Legal Document

Category: 1373

Text:
5. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ της 21 Ιαν./9 Φεβρ. 1963 (ΦΕΚ Α΄ 16) Περί διακανονισμού των όρων εξυπηρετήσεως και εξοφλήσεως των εις Λίρας Αγγλίας δανείων, των χορηγηθέντων υπό της Εθνικής Τραπέζης της Ελλάδος εκ κεφαλαίων της HELLΕNIC AND GENERAL TRUST LTD., ως και των απ’ ευθείας υπό της τελευταίας, ταύτης, προς Ελληνικάς βιομηχανικάς επιχειρήσεις χορηγηθέντων τοιούτων. Απόσπασμα Πρακτικών της 1266ης Συνεδριάσεως της Νομισματικής Επιτροπής της 12.1.1963. Τίθεται υπ’ όψιν της Νομισματικής Επιτροπής το εν επικεφαλίδι έγγραφον ούτινος το κείμενον έχει ως ακολούθως: Κύριε Υπουργέ, Εις επιβεβαίωσιν των μεταξύ ημών προφορικώς διαμειφθέντων επί του θέματος του διακανονισμού των προς την ημετέραν Τράπεζαν και την εν Λονδίνω εδρεύουσαν εταιρείαν HELLENIC AND GENERAL TRUST LTD. οφειλών εκ προπολεμικών δανείων εις Λίρας Αγγλίας, έχομεν την τιμήν να γνωρίσωμεν υμίν τα εξής: 1.Η Εθνική Τράπεζα της Ελλάδος εχορήγησε, κατά τα έτη 1928 έως 1930, εις διαφόρους ελληνικάς βιομηχανικάς εταιρείας δάνεια τοκοχρεωλυτικά εις λίρας Αγγλίας, προερχόμενα εκ κεφαλαίων ανηκόντων εις την Hellenic and General Trust Ltd. Βραχύ χρονικόν διάστημα μετά την χορήγησιν των εν λόγω δανείων εξερράγη η παγκόσμιος οικονομική κρίσις, εξ αιτίας της οποίας οι οφειλέται ευρέθησαν εις αδυναμίαν όπως αντιμετωπίσουν τας εκ των δανείων υποχρεώσεις των και ούτω η εξυπηρέτησις τούτων ανεστάλη κατ’ ουσίαν μέχρι του έτους 1937. Κατά το έτος τούτο, δια του Α.Ν. 558/1937 παρεσχέθησαν εις τους εκ των ως άνω δανείων οφειλέτας ωρισμένα ευεργετήματα, οίον η συγκεφαλαίωσις των μέχρι τότε απαιτητών οφειλών, η παράτασις του χρόνου χρεωλυτικής αποσβέσεως των δανείων κατά 10 έτη από της λήξεώς των, η μείωσις των επιτοκίων, συμβατικών τε και υπερημερίας κλπ. Η εξυπηρέτησις των ως άνω δανείων συνεχίσθη, συμφώνως προς τας διατάξεις του Α.Ν. 558/1937, μέχρι τέλους του 1940, έκτοτε όμως διεκόπη λόγω των πολεμικών γεγονότων, της επελθούσης κατοχής της Ελλάδος υπό των δυνάμεων του Άξονος και της μετά την απελευθέρωσιν της χώρας επακολουθησάσης ανωμάλου καταστάσεως. 2.Δυνάμει του Α.Ν. 1318/1949 «περί αναστολής εξυπηρετήσεως δανειακών υποχρεώσεων εις ξένα νομίσματα» κυρωθέντος δια του Νόμ. 1586/1950, ως ούτος ετροποποιήθη και συνεπληρώθη μεταγενεστέρως τα ως άνω δάνεια, ως και τα χορηγηθέντα  Σελ. 94(γ) απ’ ευθείας, υπό της HELLENIC AND GENERAL TRUST LTD, υπήχθησαν ρητώς εις την υπό του Νόμου τούτου προβλεπομένην αναστολήν εξυπηρετήσεως των από 27 Απρ. 1941 και εφεξής ληξιπροθέσμων τοκοχρεωλυσίων ωρισμένων εις χρυσόν ή ξένον συνάλλαγμα δανείων. Η αναστολή αύτη, παραταθείσα έκτοτε επανειλημμένως, λήγει την 31 Δεκ. 1962. 3.Ήδη προ 10 ετών και συγκεκριμένως περί τα μέσα του έτους 1952 η τότε Κυβέρνησις της χώρας απεφάσισε να τερματίση την αναστολήν εξυπηρετήσεως των εν λόγω δανείων και προήλθε προς τούτο μετά του προέδρου της HELLENIC AND GENERAL TRUST LTD SIR CHARLES HAMBRO εις συμφωνίαν κατά την οποίαν, αιρομένης από της 15ης Οκτ. 1952 της αναστολής εξοφλήσεως επανήρχιζεν εφεξής η κανονική εξυπηρέτησις των δανείων επί της εξής βάσεως: α)Νέα παράτασις της προθεσμίας τοκοχρεωλυτικής αποσβέσεως κατά δέκα έτη από της λήξεως ενός εκάστου δανείου. β)Απαλλαγή των δανείων από της πληρωμής τόκου υπερημερίας κατά το διάστημα της Νόμω αναστολής των. γ)Συγκεφαλαίωσις εις το μήπω απαιτητόν υπόλοιπον, των ποσών εκ τόκων και χρεωλυσίων, άτινα κατέστησαν απαιτητά. δ)Πληρωμή των ληξιπροθέσμων δόσεων λιρών εις δραχμάς και διάθεσις του μεν εκ κεφαλαίου προερχομένου μέρους των εισπραττομένων δραχμών προς χορήγησιν νέων μακροπροθέσμων δανείων εις λίρας Αγγλίας εν Ελλάδι, του δε εκ τόκων προερχομένου μέρους προς μετατροπήν εις Αγγλικάς λίρας και μεταβίβασιν εις την πιστώτριαν HELLENIC AND GENERAL TRUST LTD, εις Λονδίνον. Εις εκτέλεσιν της συμφωνίας ταύτης, εψηφίσθη το Ν.Δ. 2204 της 15 Αυγ. 1952, συμφώνως τω άρθρ. 4 του οποίου, εις εκδοθησόμενον εντός διμήνου Β.Δ/μα, ήθελον περιληφθή οι επί μέρους όροι της εξυπηρετήσεως των δανείων κατά την γενομένην συμφωνίαν. Το Διάταγμα τούτο καταρτισθέν εντός της υπό του ως άνω σημειουμένου Ν.Δ/τος προβλεπομένης προθεσμίας, και πλήρως ανταποκρινόμενον εις τους όρους της συμφωνίας, ενεκρίθη μετ’ απόφασιν της Νομισματικής Επιτροπής υπό της Κυβερνήσεως, πλην όμως η έκδοσις τελικώς του Δ/τος τούτου δεν κατέστη δυνατή. .179. 26.Γ.β.5 Τραπεζιτικά δάνεια σε χρυσό κλπ. Ήδη κατόπιν νέων διαπραγματεύσεων καθ’ ας ελήφθη ως βάσις το κατά τα ανωτέρω εν έτει 1952 καταρτισθέν σχέδιον Β.Δ/τος, Υμείς κ. Υπουργέ, εξετάσαντες εξ υπαρχής το όλον θέμα, διετυπώσατε τελικώς τους ακολούθους όρους διακανονισμού των ως άνω δανείων, οίτινες τυγχάνουν επωφελέστεροι δια τους οφειλέτας των αντιστοίχων όρων διακανονισμού των προβλεπομένων υπό του σχεδίου του 1952. 1.Αι από 1 Ιουν. 1941 και εντεύθεν τοκοχρεωλυτικαί δόσεις των ως άνω δανείων ήτοι τόσον των χορηγηθέντων μέσω της Εθνικής Τραπέζης της Ελλάδος όσον και των χορηγηθέντων απ’ ευθείας υπό της HELLENIC AND GENERAL TRUST LTD, απαλλάσσονται παντός τόκου κατά την πολεμικήν περίοδον, η οποία εις την Ελλάδα λόγω του συμμοριτοπολέμου εξικνείται καθ’ όλην την δεκαετίαν 1941-1950. 2.Από 1.1.50 μέχρι 31.12.62 θα ισχύση επιτόκιον 5,1/2% γενικώς. Εν τούτοις δι’ όσους εκ των οφειλετών ήθελον καταβάλει αμέσως ή μέχρι της 28 Φεβρ. 1963 το βραδύτερον, τους τόκους της εν λόγω περιόδου, ή μέρους ταύτης θα ισχύση επιτόκιον 5%, ως προς τους αμέσως καταβαλλομένους τόκους. Οι μη αμέσως καταβαλλόμενοι τόκοι της περιόδου από 1.1.50 έως 31.12.62 θα συγκεφαλαιωθούν εις το κατά την τελευταίαν ταύτην χρονολογίαν οφειλόμενον υπόλοιπον των από 1 Ιουν. 1941 και εντεύθεν οφειλομένων χρεωλυσίων. 3.Προθεσμία εξοφλήσεως των οφειλών των προερχομένων εκ χρεωλυσίων λήξεως από 1 Ιουν. 1941 και εφεξής, ως και των κατά τα ανωτέρω κεφαλαιοποιουμένων τόκων περιόδου 1.1.50 έως 31.12.62 ορίζεται εξαετής, αρχομένη από 1.1.63. Η εξόφλησις γενήσεται εις 12 εξαμηνιαίας δόσεις, αρχομένας από 30 Ιουν. 1963. 4.Αι εισπράξεις εκ της εξοφλήσεως των οφειλών θα χρησιμοποιούνται καθ’ ο μέρος προέρχονται αύται εκ κεφαλαίων προς αναδανεισμόν εις λίρας Αγγλίας εξευρισκομένου προς τούτο τρόπου ή συμμετοχήν ως μετόχου ή άλλως πως εις παραγωγικάς επιχειρήσεις εν Ελλάδι. 5.Ο αναδανεισμός θα γίνεται επί δεκαετεί προθεσμία κατ’ ελάχιστον. 6.Ο αναδανεισμός θα γίνεται με το εκάστοτε συμφωνούμενων επιτόκιον μεταξύ της HELLENIC AND GENERAL TRUST LTD, και του δανειολήπτου επί τόκω ουχί μείζονι του 7% ετησίως και προμηθεία υπέρ της μεσολαβούσης Εθνικής Τραπέζης της Ελλάδος, μη δυναμένη να υπερβή το 1/2% ετησίως. 7.Εκ των εισπράξεων το τμήμα το προερχόμενον εκ τόκων των τε παλαιών και των νέων δανείων θα μετατρέπεται εις λίρας Αγγλίας και θα εξάγεται υπέρ της HELLENIC AND GENERAL TRUST εις  Λονδίνον. Εκ των τυχόν εισπραχθησομένων κατά τα ανωτέρω τόκων της περιόδου 1950-1962 θα δύναται να εξαχθή αμέσως ποσόν μέχρις 100.000 λιρών Αγγλίας. 8.Εξ άλλου, τα μερίσματα εκ των ως άνω επενδύσεων εφ' όσον δεν θα υπερβαίνουν το 12% ετησίως, μετατρεπόμενα εις Λίρας Αγγλίας, θα εξάγωνται υπέρ της HELLENIC AND GENERAL TRUST εις Λονδίνον. Εάν εις έν έτος εξαχθώσι μερίσματα κατώτερα του ως άνω ορίου, η επί έλαττον διαφορά θα εξάγηται κατά τα επόμενα έτη. 9.Αι εις δραχμάς απαιτήσεις της Εθνικής Τραπέζης της Ελλάδος και της HELLENIC AND GENERAL TRUST LTD, αι προερχόμεναι εκ διαφόρων εξόδων σχετικών προς τα ως άνω δάνεια μετά των τόκων αυτών διατηρούνται ακέραια. 10.Κατά τα λοιπά και εφ' όσον δεν αντιβαίνουσι προς τ' ανωτέρω, θέλουσιν ισχύσι οι όροι διακανονισμού οι περιλαμβανόμενοι εν τω συνημμένω Σχεδίω Β.Δ/τος, όπερ είχε καταρτισθή εν έτει 1952. Εν όψει των ανωτέρω, δηλούμεν Υμίν ότι τόσον η HELLENIC AND GENERAL TRUST LTD, όσον και η Εθνική Τράπεζα της Ελλάδος, λαβούσαι γνώσιν των ως άνω όρων, αποδέχονται, τον συμφώνως προς τους όρους τούτους διακανονισμόν των προμνημονευθεισών οφειλών και ότι δεν θέλουσιν επιδιώξει την είσπραξιν παρά των οφειλετών, οίτινες ήθελον αποδεχθή τον διακανονισμόν τούτον, ετέρων απαιτήσεων πέραν των προβλεπομένων εν αυτώ. Η νομισματική Επιτροπή, λαβούσα υπ' όψιν: α)Το περιεχόμενον του ανωτέρω εγγράφου του Υποδιοικητού της Εθνικής Τραπέζης της Ελλάδος κ. Ι. Παρασκευοπούλου, ενεργούντος εν προκειμένω ως επισήμου εν Ελλάδι εκπροσώπου της εν Λονδίνω εδρευούσης εταιρείας «HELLENIC AND GENERAL TRUST CO LTD». β)Την επί του θέματος τούτου προφορικήν εισήγησιν του Προέδρου αυτής Υπουργού του Συντονισμού κ. Π. Παπαληγούρα, προς ον άλλωστε και απευθύνεται η ανωτέρα παρατιθεμένη επιστολή. γ)Την κατά το έτος 1952 επελθούσαν συμφωνίαν μεταξύ του τότε Υπουργού του Συντονισμού, ως εκπροσώπου της Ελληνικής Κυβερνήσεως και του Προέδρου της HELLENIC AND GENERAL TRUST CO LTD κ. CHARLES HAMBRO, ήτις δεν κατωρθώθη να ολοκληρωθή κατά την εποχήν εκείνην δια διαφόρους λόγους. δ)Τας εκ των νέων διαπραγματεύσεων επελθούσας βελτιώσεις, υπέρ των Ελλήνων οφειλετών, των όρων και προϋποθέσεων της εξοφλήσεως των προπολεμικώς χορηγηθέντων εις αυτούς δανείων υπό της προαναφερομένης αλλοδαπής εταιρείας, εις ην συμμετέχει και η Εθνική Τράπεζα της Ελλάδος, ως και τας γενικωτέρας βελτιώσεις των όρων της παλαιάς  συμφωνίας, όσον αφορά  την εις το εξωτερικόν (Μετά την σελ. 94(α) Σελ. 94,01 218-081 .180. Τραπεζιτικά δάνεια σε χρυσό κλπ. 26.Γ.β.5 εξαγωγήν των δια την χορήγησιν των δανείων τούτων εισαχθέντων κατά το παρελθόν κεφαλαίων. ε)Τας διαμορφωθείσας εν τω μεταξύ εξελίξεις, όσον αφορά τα συναλλαγματικά αποθέματα της χώρας και την εξυπηρέτησιν των προς την αλλοδαπήν ιδιωτικών και δημοσίων υποχρεώσεων εκ προπολεμικών δανείων. ς)Τας διατάξεις του Α.Ν. 1015/1946 και 1837/ 1951 «περί συστάσεως και λειτουργίας της Νομισματικής Επιτροπής», ως και του Ν.Δ. 2204/1952. ΚΡΙΝΑΣΑ δε ως επωφελείς δια την χώραν τους όρους της επελθούσης κατά τ' ανωτέρω συμφωνίας και υπό την προϋπόθεσιν της εκ μέρους της Κυβερνήσεως (Υπουργείου Συντονισμού και Οικονομικών) λήψεως και των προς τούτο συμπληρωματικώς απαιτουμένων μέτρων δια την εφαρμογήν ταύτης, ΑΠΕΦΑΣΙΣΕΝ όπως, βάσει της κατά Νόμον αρμοδιότητος αυτής, εγκρίνη τα κάτωθι: 1)Άπασαι αι τοκοχρεωλυτικαί δόσεις των ως άνω δανείων των χορηγηθέντων προπολεμικώς τόσον μέσω της Εθνικής Τραπέζης της Ελλάδος, όσον και απ' ευθείας υπό της HELLENIC AND GENERAL TRUST LTD δια το από 1ης Ιουν. 1941 και μέχρι της 31ης Δεκ. 1949 χρονικόν διάστημα απαλλάσσονται παντός τόκου. 2)Από 1.1.50 μέχρι 31.12.62 καθορίζεται επιτόκιον επί των ως άνω δανείων γενικώς προς 5,1/2% ετησίως, εις περίπτωσιν όμως καθ' ην οι οφειλέται ήθελον καταβάλλει αμέσως ή μέχρι της 28.2.63 το βραδύτερον τους τόκους της εν λόγω περιόδου ή μέρους ταύτης, μειούται το επιτόκιον εις 5% ως προς τους αμέσως καταβαλλομένους τόκους. Οι μη αμέσως καταβαλλόμενοι τόκοι της περιόδου από 1.1.50 έως 31.12.62 θα συγκεφαλαιωθούν εις το κατά την τελευταίαν ταύτην χρονολογίαν οφειλόμενον υπόλοιπον των από 1ης Ιουν. 1941 και εντεύθεν οφειλομένων χρεωλυσίων. 3)Προθεσμία εξοφλήσεως των οφειλών των προερχομένων εκ χρεωλυσίων λήξεως από 1ης Ιουν. 1941 και εφεξής ως και των κατά τα ανωτέρω κεφαλαιοποιουμένων τόκων της περιόδου από 1.1.50 έως 31.12.62 ορίζεται εξαετής αρχομένη από 1.1.63 δια 12 εξαμηνιαίων δόσεων, αρχομένων από 30 Ιουν. 1963. 4)Αι εισπράξεις, εκ της μερικής ή ολικής εξοφλήσεως των ως άνω δανείων, καθ' ο μέρος προέρχονται εκ κεφαλαίων δέον να χρησιμοποιώνται προς αναδανεισμόν εις λίρας Αγγλίας, τηρουμένης προς τούτο της απαιτουμένης διαδικασίας, εις παραγωγικάς επιχειρήσεις ή δια την συμμετοχήν εις ταύτας ως μετόχου ή άλλως πως κατά την κρίσιν της Εθνικής Τραπέζης της Ελλάδος. Σελ. 94,02 218-082 5)Ο δια της ως άνω παραγράφου επιτρεπόμενος αναδανεισμός θα γίνεται κατ' ελάχιστον επί δεκαετεί προθεσμία και με το εκάστοτε συμφωνούμενον επιτόκιον μεταξύ της HELLENIC AND GENERAL TRUST LTD, και του δανειολήπτου ουχί μείζονι του 7% πλέον προμηθείας 1/2% υπέρ της μεσολαβούσης Εθνικής Τραπέζης της Ελλάδος, εν περιπτώσει δε επενδύσεως δια συμμετοχής, το αποληπτέον μέρισμα μη δυνάμενον να υπερβή το 12% ετησίως, θα δύναται να εξάγηται εις το τέλος εκάστης χρήσεως υπέρ της HELLENIC AND GENERAL TRUST LTD., χορηγουμένου υπό της Τραπέζης της Ελλάδος του αναγκαιούντος συναλλάγματος επί Λονδίνου. Εις ην περίπτωσιν λόγω ελλείψεως κερδών κατά τινα χρήσιν, δεν ήθελεν εξαχθή μέρισμα ή ήθελεν εξαχθή τοιούτον κατώτερον του ως άνω ποσοστού 12%, επιτρέπεται όπως, το μη εξαχθέν εκ της ως άνω αιτίας ετήσιον μέρισμα ή η επί έλαττον διαφορά αυτού, εξάγηται κατά τα επόμενα έτη. 6)Την υπό της Τραπέζης της Ελλάδος χορήγησιν συναλλάγματος επί Λονδίνου, εις την Εθνικήν Τράπεζαν της Ελλάδος Α.Ε. δια την μεταφοράν υπέρ της HELLENIC AND GENERAL TRUST LTD, των συμφώνως τοις ως άνω παρ. 2 και 5 εισπραχθησομένων τόκων των παλαιών και νέων δανείων, με άμεσον ενέργειαν εμβάσματος έναντι των εισπραχθέντων τοιούτων μέχρι ποσού Λ.Α 100.0000-0 (λιρών Αγγλίας εκατόν χιλιάδων). 7)Αι εις δραχμάς απαιτήσεις της Εθνικής Τραπέζης της Ελλάδος και της HELLENIC AND GENERAL TRUST LTD. ανερχόμεναι, κατά δήλωσιν της Εθνικής Τραπέζης της Ελλάδος περίπου εις δραχ. 812.000 ως προερχόμεναι εκ πραγματικών εξόδων εγγραφής συμπληρωματικών υποθηκών και ασφαλίσεως των ενυποθήκων κατά πυρός, διατηρούνται ακέραια. Η παρούσα απόφασις δέον να δημοσιευθή εις την Εφημερίδα της Κυβερνήσεως (τεύχος Α'), συμφώνως τω άρθρ. 12 του Α.Ν. 1665/51. .181. 26.Γ.β.5 Τραπεζιτικά δάνεια σε χρυσό κλπ.